Carlo Tognoli

Carlo Tognoli (født 16. juni 1938 i Milano i Italia, død 5. mars 2021 samme sted) var en italiensk politiker som var borgermester av Milano og regjeringsminister i Italia.

Biografi
Tognoli ble medlem av Partito Socialista Italiano (PSI) i 1958. Han var folkevalgt til Italias deputertkammer, og dessuten borgermester i Milano fra 1976 til 1986. Årene 1984–1987 var han også medlem av Europaparlamentet. I 1987 ble han minister for problemer i urbane områder i Giovanni Gorias og i Ciriaco De Mitas regjeringer. Senere ble han turismeminister i Giulio Andreottis 6. og 7. regjeringer.

Fra 1981 til 1992 var han journalist og direktør for månedsavisen Critica Sociale.

I 1992 ble han involvert i tangentopoli-skandalem sammen men sin partikollega Paolo Pillitteri som hadde etterfulgt ham som borgermester i Milano. Tognoli gikk etterpå ut av all politikk, og i 1995 fikk han en stilling i Mediobanca takket være Enrico Cuccias formidling.

Tognoli døde i Milano den 5. mars 2021, i en alder av 82 år, av covid-19.

Referanser

Eksterne lenker
Online biografi

Italienske politikere
Italienske borgermestere
Personer fra Milano
Dødsfall relatert til covid-19 i Italia
Politikere ofre for covidpandemien